open-index/open-wikipedia-markdown huggingface dataset:
დავით ნადაშვილი

**დავით ნადაშვილი** (დ. 10 იანვარი, 1963, რუსთავი, საქართველოს სსრ, სსრკ) — ქართველი ეკონომისტი და პოლიტიკოსი. საქართველოს პარლამენტის VII მოწვევის  წევრი.

## ბიოგრაფია
დაიბადა 1963 წლის 10 იანვარს, ქალაქ რუსთავში. დაამთავრა თბილისის სახელმწიფო უნივერსიტეტი. 1979–1983 წლებში იყო მეტალურგთა კულტურის სასახლის მუშა. 1983-1985 წლებში მოიხადა სავალდებულო სამხედრო სამსახური. 1985–1988 წლებში იყო მეტალურგთა კულტურის სასახლის ტექნიკოსი. 1988–1990 წლებში — საფეხბურთო კლუბი „გორდა“-ს მთავარი ბუღალტერი. 1990 წელს — მეტალურგთა კულტურულ–კომერციული ცენტრის მთავარი ბუღალტერი. 1990–1995 წლებში იყო რუსთავის საზღვარგარეთთან ურთიერთობის სამმართველს მთავარი სპეციალისტი. 1995 წელს — რუსთავის მერიის მცირე ბიზნესის და კომერციის დეპარტამენტის მთავარი ბუღალტერი. 1995–2003 წლებში — ს/ს „ხალიბი“-ის საბუღალტრო–ეკონომიური სამსახურის უფროსი და ფინანსური მენეჯერი. 2003–2004 წლებში იყო  გარდაბნის  რაიონის გამგებლის პირველი მოადგილე. 2004 წელს — საქართველოს ადმინისტრაციულ–ტერიტორიულ ერთეულებში (ბოლნისი, გარდაბანი, დმანისი, თეთრიწყარო, მარნეული, წალკა, რუსთავი) საქართველოს პრეზიდენტის სახელმწიფო რწმუნებულის პირველი მოადგილე. 2004–2005 წლებში — გარდაბნის რაიონის გამგებლის პირველი მოადგილე და მოგვიანებით გამგებლის მოვალეობის შემსრულებელი. 2005–2006 წლებში — რუსთავის მერის პირველი მოადგილე და მოგვიანებით მერის მოვალეობის შემსრულებელი. 2006-2008 წლებში იკავებდა რუსთავის მერის თანამდებობას. 2008-2012 წლებში იყო საქართველოს მე-7 მოწვევის პარლამენტის წევრი  (რუსთავის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
* დავით ნადაშვილი —   საქართველოს პარლამენტის ოფიციალური საიტი 

კატეგორია:დაბადებული 10 იანვარი
კატეგორია:დაბადებული 1963
კატეგორია:რუსთავში დაბადებულები
კატეგორია:ქართველი ეკონომისტები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ჩვეულებრივი მებუკე წერო

**ჩვეულებრივი მებუკე წერო** () — ფრინველი მებუკე წეროების ოჯახისა. გავრცელებულია სამხრეთ ამერიკაში. მისი სხეულის სიგრძეა 50 სმ, ფრთებისა 30 სმ. შებუმბვლა ფაშარია, ფრთები მომრგვალებული, კუდი მოკლე. ფერად უპირატესად შავია, ადგილ-ადგილ ლითონისებრი ბზინვარებით. ფრენს ცუდად, დარბის სწრაფად. ბინადრობენ გუნდებად. მკვიდრი ფრინველია. ბუდობს ფართო ფუღუროებში; ინკუბაცია 10 დღე-ღამე გრძელდება. წიწილოვანია. იკვებება მცენარეებითა და მწერებით.

## რესურსები ინტერნეტში 
კატეგორია:მებუკე წერო
ყირგიზეთის საპრეზიდენტო არჩევნები (1991)

**1991 წლის ყირგიზეთის საპრეზიდენტო არჩევნები** — რიგით პირველი საპრეზიდენტო არჩევნები ყირგიზეთში, რომელიც 1991 წლის 13 ოქტომბერს გაიმართა. მასში მხოლოდ ერთი კანდიდატი, ასკარ აკაევი მონაწილეობდა. მან ხმების 95,4% მიიღო და ყირგიზეთის პირველი პრეზიდენტი გახდა. ამომრჩეველთა აქტივობამ 89% შეადგინა.

## შედეგები
## სქოლიო
კატეგორია:1991 წელი ყირგიზეთში
კატეგორია:არჩევნები ყირგიზეთში
ივანე ჯაფარიძე (სამხედრო პირი)

**ივანე დავითის ძე ჯაფარიძე** (დ. 1 იანვარი, 1867 — გ. 1934, პარიზი) — ქართველი სამხედრო პირი.

## ბიოგრაფია 
დაამთავრა კონსტანტინეს მე-2 სამხედრო სასწავლებელი; საერთო განათლება მიიღო სამხედრო პროგიმნაზიაში. 1886 წლიდან დაიწყო სამსახური ჯარში. სამხედრო სამსახური დაიწყო 150-ე ტამანის ქვეითთა პოლკში. 1903-1905 წლებში იყო ოზურგეთის მაზრის უფროსი. 1903 წელს მიიღო წმინდა სტანისლავის მე-2 ხარისხის ორდენი. 1905-1910 წლებში ირიცხებოდა კაპიტნად კავკასიის სამხედრო ოლქის სამმართველოში. 1907 წელს მიიღო წმინდა ანას მე-2 ხარისხის ორდენი. 1911 წელს დაინიშნა თერგის მხარის გროზნოს ოლქის სამხედრო უფროსად. 1911-1914 წლებში ჯაფარიძე მსახურობდა თერგის მხარის ხასავიურტის ოლქის უფროსად. 1914-1917 იყო თერგის მხარის გროზნოს ოლქის უფროსი. 1915 წელს მიენიჭა პოლკოვნიკის სამხედრო წოდება. 1918-1921 წლებში მსახურობდა საქართველოს დემოკრატიული რესპუბლიკის ჯარში. იყო უცხოელთა მისიებთან ურთიერთობების განყოფილების უფროსი და სამხედრო სამინისტროს დავალებათა შტაბ-ოფიცერი. 1921 წლიდან წავიდა ემიგრაციაში საფრანგეთში. იყო ქართველ მხედართა კავშირის წევრი. გარდაიცვალა 1934 წელს პარიზში, დაკრძალულია ლევილის სასაფლაოზე.

## ლიტერატურა 
* სამხედრო ფიცის ერთგულნი: ქართველი გენერლები, გვ. 41, თბ., 2015.

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1867
კატეგორია:გარდაცვლილი 1934
კატეგორია:ქართველი გენერლები
კატეგორია:ლევილის სასაფლაოზე დაკრძალულები
კატეგორია:რუსეთის იმპერიის ოფიცრები
კატეგორია:საქართველოს საისტორიო და საეთნოგრაფიო საზოგადოების წევრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
გოდერძი ჩანქსელიანი

**გოდერძი ჩანქსელიანი** (დ. 6 მარტი, 1969, გულრიფში, საქართველოს სსრ, სსრკ) — ქართველი იურისტი და პოლიტიკოსი. საქართველოს პარლამენტის მე-9 და მე-10 მოწვევების დეპუტატი.

## ბიოგრაფია
გოდერძი ჩანქსელიანი დაიბადა 1969 წლის 6 მარტს, გულრიფშში. 1994 წელს დაამთავრა  საქართველოს შინაგან საქმეთა სამინისტროს პოლიციის აკადემია იურისტის კვალიფიკაციით. 1989-1990 წლებში იყო აფხაზეთის შსს დაცვის პოლიციის რიგითი პოლიციელი. 1994-2000 წლებში  იყო საქართველოს შინაგან საქმეთა სამინისტროს ორგანიზებულ დანაშაულთან ბრძოლის გმს ინსპექტორი. 2000-2001 წლებში — საქართველოს შსს ორგანიზებულ დანაშაულთან ბრძოლის სამმართველოს განსაკუთრებით მნიშვნელოვან საქმეთა განყოფილების უფროსი. 2001-2003 წლებში — საქართველოს შინაგან საქმეთა სამინისტროს ქვემო ქართლის კორუფციასთან და ეკონომიკურ დანაშაულთან წინააღმდეგ ბროლის სამსახურის უფროსი. 2003-2004 წლებში — შსს-ის ქვემო ქართლის პოლიციის მთავარი სამმართველოს უფროსი. 2004 წელს დააფუძნა შპს „ბევრილი ჯგუფი“, რომლის გენერალური დირექტორიც იყო 2004-2016 წლებში. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 54,41% მიიღო (10 750 ხმა).

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
## სქოლიო
კატეგორია:დაბადებული 6 მარტი
კატეგორია:დაბადებული 1969
კატეგორია:საქართველოს IX მოწვევის პარლამენტის წევრები
კატეგორია:ქართველი იურისტები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
მეექვსე საავტორო სკოლა

**მეექვსე საავტორო სკოლა ** — კერძო სკოლა თბილისში. მდებარეობს ლადო ასათიანის ქუჩაზე. დაარსდა 2011 წელს. სკოლაში სწავლობს I-XII კლასების 554 მოსწავლე. დაფუძნებულია შვეიცარიელი პარტნიორების დახმარებით. სწავლების ენა არის ქართული. უცხო ენები: გერმანული, ინგლისური და ლათინური. 

## ინფრასტრუქტურა 
#### ისტორიული ღირებულება 
სკოლის შენობა კულტურის  მემკვიდრეობის ძეგლია. მდებარეობს თბილისის უძველეს უბანში — სოლოლაკში, ასათიანის და დადიანის ქუჩების კვეთაზე. აგებულია 1905 წელს. შენობის არქიტექტურა თბილისში ახალი გოტიკური სტილის თვალსაჩინო ნიმუშია. შენობა მე-20 საუკუნის დასაწყისში აშენდა და თავიდანვე განსაზღვრული იყო როგორც საგანმანათლებლო დაწესებულება. თავდაპირველად აქ მდებარეობდა ქალთა მე-3 გიმნაზია.

#### ღონისძიებათა დარბაზი 
180 მ² ფართობის ღონისძიებათა დარბაზი, აღდგენილია პირვანდელი სახით. იტევს 200 ადამიანს და მასპინძლობს სხვადასხვა ღონისძიებებს — კონცერტებს, კონფერენციებს, გამოფენებს, ფილმების ჩვენებას; პოეტების, ავტორების, შემოქმედებით საღმოებს.

## გალერეა 

Meeqvse skola.jpg|მეექვსე საავტორო სკოლა

## რესურსები ინტერნეტში 
* 

კატეგორია:მთაწმინდის რაიონის სკოლები
იბერია (ჟურნალი)

**„იბერია“** — საქართველოში ქართულ ენაზე გამოცემული ჟურნალი. ჟურნალის პირველი ნომერი 2017 წელს თბილისში გამოიცა. ჟურნალის ავტორები არიან ნიკოლოზ სანიკიძე და გიორგი სვიმონიშვილი. 2018 წლიდან საიტის სახით ჟურნალის ციფრული ვერსიაც გამოვიდა, სადაც ხელმისაწვდომია ახალი და ძველი სტატიები.

## ისტორია 
ჟურნალი „იბერია“ 2017 წელს XI კლასის ორმა მოსწავლემ გამოსცა მეექვსე საავტორო სკოლის მხარდაჭერით. ჟურნალის პირველი პრეზენტაცია ფშავში, მაღაროსკარის საჯარო სკოლაში შედგა, სადაც ავტორებმა თავად წარუდგინეს ჟურნალი სკოლის მოსწავლეებსა და პედაგოგებს. ბეჭდური სახით ჯერჯერობით მხოლოდ ერთი ნომერია გამოცემული, თუმცა 2018 წელს შეიქმნა ჟურნალის ციფრული პლატფორმა, სადაც იტვირთება ახალი სტატიები. ჟურნალი ძირითადად შეეხება საზოგადოებას, კულტურასა და ისტორიას, თუმცა, ასევე, შეიცავს სტატიებს სხვადასხვა თემაზე.

## გალერეა 

Pshavi.jpg|ჟურნალის პრეზენტაცია მაღაროსკარში
Pshavi2.jpg|ჟურნალის პრეზენტაცია მაღაროსკარში

## რესურსები ინტერნეტში 
* 

კატეგორია:საქართველოს ჟურნალები
კატეგორია:ქართულენოვანი ჟურნალები
ყაზახეთის საკონსტიტუციო რეფერენდუმი (1995)

**ყაზახეთის საკონსტიტუციო რეფერენდუმი** — რეფერენდუმი ყაზახეთში რომელიც 1995 წლის 30 აგვისტოს ჩატარდა. რეფერენდუმი მიზნად ისახავდა ახალი კონსტიტუციის დამტკიცებას. ამომრჩევლის 90%-მა მხარი დაუჭირა მოცემულ ინიციატივას.

## შედეგები
## სქოლიო 
კატეგორია:1995 წელი ყაზახეთში
კატეგორია:ყაზახეთის რეფერენდუმები
იან დე იონგი

**იან დე იონგი** (დ. 8 მაისი, 1963, ემენი, ნიდერლანდები) — ნიდერლანდელი ფეხბურთელი და მწვრთნელი. ამჟამად მუშაობს კლუბ ბოხუმში მენეჯერის დამხმარედ. საფეხბურთო კარიერის მანძილზე თამაშობდა ნიდერლანდების 3 კლუბში.

## მმართველობითი კარიერა 
იყო ემენისა და დე გრაფსხაპის მენეჯერი, აგრეთვე იყო ჰოლანდიური საფეხბურთო კლუბ ჰერენვენის დამხმარე და დროებითი მენეჯერი, ტრონ სოლიედის გადაყენების შემდეგ (2009–10 სეზონის პირველ კვირებში). 2013 წელს მიიწვიეს ჰერაკლესში.

2014 წლის 31 აგვისტოს გაათავისუფლეს თანამდებობიდან მას შემდეგ, რაც კლუბმა ერედივიზიის 2014–15 წლის სეზონში პირველი ოთხი მატჩი წააგო.

## რესურსები ინტერნეტში
*  პროფილი 
*  პროფილი 

## სქოლიო
კატეგორია:დაბადებული 8 მაისი
კატეგორია:დაბადებული 1963
კატეგორია:გრონინგენის ფეხბურთელები
კატეგორია:ემენის ფეხბურთელები
კატეგორია:ჰერენვენის ფეხბურთელები
კატეგორია:ცოცხალი ადამიანები
ყირგიზეთის საპრეზიდენტო არჩევნები (1995)

**1995 წლის ყირგიზეთის საპრეზიდენტო არჩევნები** — რიგით მეორე საპრეზიდენტო არჩევნები ყირგიზეთში, რომელიც 1995 წლის 24 დეკემბერს გაიმართა. მასში სამი კანდიდატი მონაწილეობდა. არჩევნებში ასკარ აკაევმა ხმების 72,4% მიიღო და ყირგიზეთის პრეზიდენტი მეორე ვადით გახდა. ამომრჩეველთა აქტივობამ 86,2% შეადგინა.

## შედეგები
## სქოლიო
კატეგორია:1995 წელი ყირგიზეთში
კატეგორია:არჩევნები ყირგიზეთში
ყირგიზეთის საპარლამენტო არჩევნები (1995)

**1995 წლის ყირგიზეთის საპარლამენტო არჩევნები** — რიგით მეორე საპარლამენტო არჩევნები დამოუკიდებელ ყირგიზეთში, რომელიც 1995 წლის 5 თებერვალს გაიმართა, მეორე ტური კი 19 თებერვალს ჩატარდა. არჩევნებში გამარჯვება ყირგიზეთის სოციალ-დემოკრატიულმა პარტიამ მოიპოვა, რომელმაც პარლამენტში ყველაზე მეტი, 14 მანდატი მოიპოვა 105-დან. ამომრჩეველთა აქტივობამ 76% შეადგინა.

## შედეგები
## სქოლიო
კატეგორია:არჩევნები ყირგიზეთში
კატეგორია:1995 წელი ყირგიზეთში
სარი-კამიში (კადამჟაის რაიონი)

**სარი-კამიში** () — პატარა დასახლება ყირგიზეთში. მდებარეობს კადამჟაის რაიონში, ბათქენის ოლქში. 2009 წლის მონაცემებით სარი-კამიშში ცხოვრობს 20 ადამიანი.

## დემოგრაფია
## სქოლიო 
კატეგორია:კადამჟაის რაიონის დასახლებული პუნქტები
ჰუსეინ ჯავიდის ძეგლი

**ჰუსეინ ჯავიდის ძეგლი** () — აზერბაიჯანელი პოეტის ჰუსეინ ჯავიდის ძეგლი აზერბაიჯანის დედაქალაქ ბაქოში, სკვერში, რომელიც ატარებს პოეტის სახელს და მდებარეობს ჰუსეინ ჯავიდის პროსპექტზე. ბრინჯაოსგან დამზადებული ძეგლის ავტორები არიან აზერბაიჯანის სახალხო მხატვარი, მოქანდაკე ომარ ელდაროვი და არქიტექტორები იუსიფ გადიმოვი და რასიმ ალიევი. ძეგლი დადგმულია 1993 წელს.

ომარ ელდაროვის თქმით, ჰუსეინ ჯავიდის ძეგლის შექმნის იდეა ჰეიდარ ალიევს ეკუთვნის. ძეგლზე, შემდეგ კი მის გორელიეფზე მუშაობის დროს მოქანდაკემ შეისწავლა ჰუსეინ ჯავიდის ცხოვრება და შემოქმედება, მაგრამ ელდაროვის მხატვრული ჩანაფიქრის მიხედვით ჰუსეინ ჯავიდთან ერთად მას უნდოდა სხვა აზერბაიჯანელების ხსოვნის უკვდავყოფაც, რომლებიც XX საუკუნის პირველ ნახევარში პოლიტიკური რეპრესიების მსხვერპლნი გახდნენ.

## რესურსები ინტერნეტში
* Информация об Омаре Эльдарове на официальном сайте Академии наук Азербайджана 
* Воплощенный в камне 

კატეგორია:ბაქოს ძეგლები
კატეგორია:ბაქოს ღირსშესანიშნაობები
ნარგიზი (ოპერა)

**„ნარგიზი“** () — აზერბაიჯანელი კომპოზიტორის, აზერბაიჯანის სსრ-ის ხელოვნებათა დამსახურებული მოღვაწის — მუსლიმ მაგომაევის მეორე ოპერა. შეიქმნა 1935 წელს.

ლიბრეტოს ავტორია მწერალი მამედ საიდ ორდუბადი. ოპერა ითვლება მაგომაევის ყველაზე მნიშვნელოვან ნაწარმოებად. მისი მუსიკა გამსჭვალულია ხალხური სიმღერების ინტონაციებით.

ეს არის ბაქოს პროლეტარიატის ხელმძღვანელობით აზერბაიჯანის გლეხთა საბჭოთა ხელისუფლებისთვის ბრძოლისადმი მიძღვნილი პირველი ოპერა. „ნარგიზი“ აგრეთვე არის პირველი აზერბაიჯანული ოპერა თანამედროვე თემაზე.

## სქოლიო
კატეგორია:აზერბაიჯანული კულტურა
ნიზამი (ოპერა)

**„ნიზამი“** () — ცნობილი აზერბაიჯანელი კომპოზიტორის, აფრასიაბ ბადალბეილის მიერ 1948 წელს დადგმული ოპერა.

1939 წელს, ნიზამი განჯევის 800 წლის იუბილესთან დაკავშირებით, აფრასიაბ ბადალბეილს მიანდეს XII საუკუნის დიდი პოეტისა და მოაზროვნის ცხოვრების ამსახველი ოპერის შექმნა, მაგრამ 1941 წელს დაწყებული დიდი სამამულო ომის გამო ოპერის პრემიერა გადაიდო.

ოპერის პირველი წარმოდგენა გაიმართა 1948 წლის 12 დეკემბერს აზერბაიჯანის ოპერისა და ბალეტის თეატრის სცენაზე.

## სქოლიო
კატეგორია:აზერბაიჯანული მუსიკა
სათარ ბაჰლულზადეს ძეგლი

**სათარ ბაჰლულზადეს ძეგლი** () — აზერბაიჯანელი მხატვრის სათარ ბაჰლულზადეს ძეგლი მის საფლავზე, მხატვრის მშობლიური დაბის სასაფლაოზე (დაბა ამირჯანი, ბულბულის ტბასთან). ძეგლის მოქანდაკეა ომარ ელდაროვი. დადგმულია 1975 წელს, მხატვრის გარდაცვალებიდან ერთი წლის შემდეგ.

ბაჰლულზადე ეყრდნობა ორ ცარიელ ჩარჩოს და უყურებს საყვარელ პეიზაჟს. ხელოვნებათმცოდნე სამირ სადიკოვის თქმით, ქანდაკებაში სივრცე, კომპოზიცია, დინამიკა და გამოსახულება შესანიშნავად ავსებენ ერთმანეთს. სადიკოვის თანახმად, ცარიელი ჩარჩოები განლაგებულია ისე, რომ ძეგლის წინაშე მდგომი მაყურებელი სხვადასხვა ადგილიდან ახალი რაკურსით ხედავს დაბა ამირჯანსა და ბულბულის ტბას.

## სქოლიო
კატეგორია:ბაქოს ღირსშესანიშნაობები
ბაჰრამ გური (ძეგლი)

**„ბაჰრამ გური“** () — ძეგლი და ამავე დასახელების შადრევანი აზერბაიჯანის დედაქალაქ ბაქოში, მენავთობეთა პროსპექტზე, საქალაქო ფუნიკულიორის წინ მდებარე პატარა სკვერის ტერიტორიაზე. ბრინჯაოს ქანდაკება ასახავს ნიზამი განჯევის „შვიდი ლამაზმანის“ გმირს, სასანიდური ირანის შაჰინშაჰს ბაჰრამ გურს, რომელიც კლავს მახვილით ფეხებზე შემოხვეულ გველისებრ გველეშაპს.

ძეგლი დადგმულია 1959 წელს, როდესაც სამი სტუდენტი მეგობარი — ასლან რუსტამოვი, ალბერტ მუსტაფაევი და გორხმაზ სუჯადინოვი მონაწილეობას იღებდნენ ბაქოს გაფორმების გაუმჯობესების კონკურსში. „ბაჰრამ გური“ არის აზერბაიჯანის დამსახურებული მხატვრის გორხმაზ სუჯადინოვის ერთ-ერთი პირველი პროფესიონალური ნამუშევარი, აგრეთვე ნიზამი განჯევის ერთ-ერთი პოემის ლიტერატურული გმირის პირველი სკულპტურული ძეგლი აზერბაიჯანში.

## სქოლიო
კატეგორია:ბაქოს ღირსშესანიშნაობები
ნელბექი

**„ნელბექი“** () — აზერბაიჯანული ხალხური ცეკვა.

## ისტორია 
ცეკვა სრულდება ორი სხვადასხვა მელოდიის თანხლებით. პირველი არის ბაიათი-შირაზის (მუღამის ერთ-ერთი კილო) საფუძველზე შექმნილი ძველი საცეკვაო მუსიკა „ნელბექი“, მეორე — გილმან სალაჰოვის ნაწარმოები.

## სქოლიო
კატეგორია:აზერბაიჯანული კულტურა
გემიკაიის ბორცვი

**გემიკაიის ბორცვი** () მდებარეობს ბაქო-თბილისის ავტომაგისტრალის მარჯვენა მხარეს, სოფელ ბირინჯი-შიხლის მახლობლად. ბორცვის მარჯვნივ უფსკრულია. მწვერვალიდან იშლება ხედი მტკვარზე. გემიკაიის ზედაპირზე ადვილად მოიპოვება ძველი ქაშანურის ჭურჭლის ნატეხები, რომლების მიხედვითაც დგინდება, რომ ამ ტერიტორიაზე გამოიყენებოდა წითელი, ყვითელი და შავი ფერის, სხვადასხვა ზომის სამეურნეო დანიშნულების თიხის ჭურჭელი. ჭურჭელი მოხატულია ხატვით, ძერწვითა და კაწვრით შესრულებული ორნამენტით.

სისტემატური არქეოლოგიური გათხრებები გემიკაიაზე არ ჩატარებულა, მაგრამ ბორცვზე ნაპოვნი ქაშანურის ნატეხებისა და ყაზახის რაიონის სხვა ტერიტორიებზე აღმოჩენილი ანალოგიური საგნების შედარების შედეგად შეიძლება ითქვას, რომ უძველესი დასახლება გემიკაია მიეკუთვნება ადრინდელ რკინის ხანას (ძვ. წ. VIII–VI საუკუნეებს).

## სქოლიო
კატეგორია:აზერბაიჯანის არქეოლოგიური ძეგლები
კევინ სომერი

**კევინ სომერი** (დ. 11 აგვისტო, 1989) — ფრანგი ფეხბურთელი. ამჟამად თამაშობს „ჟენესში“, მეკარის პოზიციაზე.

## რესურსები ინტერნეტში
* 

კატეგორია:დაბადებული 1989
კატეგორია:დაბადებული 11 აგვისტო
კატეგორია:სტრასბურის ფეხბურთელები
კატეგორია:გერმანული წარმოშობის ფრანგები
კატეგორია:ლიგა 2-ის ფეხბურთელები
კატეგორია:ფრანგი მეკარეები
კატეგორია:მიულუზის ფეხბურთელები
კატეგორია:ფრანგი ფეხბურთელები
კატეგორია:ბიშაიმის ფეხბურთელები
კატეგორია:BX ბრიუსელის ფეხბურთელები
კატეგორია:ჰამ ბენფიკას ფეხბურთელები
კატეგორია:ჟენესის ფეხბურთელები
კატეგორია:ცოცხალი ადამიანები
თურქმენეთის საპრეზიდენტო არჩევნები (1990)

**1990 წლის თურქმენეთის საპრეზიდენტო არჩევნები** — რიგით პირველი საპრეზიდენტო არჩევნები თურქმენეთში, რომელიც 1990 წლის 27 ოქტომბერს გაიმართა. მასში მხოლოდ ერთი კანდიდატი, საფარმურატ ნიაზოვი მონაწილეობდა. მან ხმების 98,3% (1 716 278 ხმა) მიიღო და თურქმენეთის პირველი პრეზიდენტი გახდა. ამომრჩეველთა აქტივობამ 96,7% შეადგინა.

## შედეგები
## სქოლიო
კატეგორია:1990 წელი თურქმენეთში
კატეგორია:საპრეზიდენტო არჩევნები თურქმენეთში
თურქმენეთის საპრეზიდენტო არჩევნები (1992)

**1992 წლის თურქმენეთის საპრეზიდენტო არჩევნები** — რიგით მეორე საპრეზიდენტო არჩევნები თურქმენეთში, რომელიც 1992 წლის 21 ივნისს გაიმართა. მასში მხოლოდ ერთი კანდიდატი, საფარმურატ ნიაზოვი მონაწილეობდა. მან ხმების 99,5% (1 874 357 ხმა) მიიღო და თურქმენეთის პრეზიდენტი მეორე ვადით გახდა. ამომრჩეველთა აქტივობამ 99,8% შეადგინა.

## შედეგები
## სქოლიო
კატეგორია:1992 წელი თურქმენეთში
კატეგორია:საპრეზიდენტო არჩევნები თურქმენეთში
ტაჯიკეთის საკონსტიტუციო რეფერენდუმი (1994)

**ტაჯიკეთის საკონსტიტუციო რეფერენდუმი** — რეფერენდუმი ტაჯიკეთში რომელიც 1994 წლის 6 ნოემბერს ჩატარდა. იგი მიზნად ისახავდა ახალი კონსტიტუციის დამტკიცებას. ამომრჩევლის 96%-მა მხარი დაუჭირა მოცემულ ინიციატივას.

## შედეგები
## სქოლიო 
კატეგორია:1994 წელი ტაჯიკეთში
კატეგორია:ტაჯიკეთის რეფერენდუმები
კატიუშა (სიმღერა)

**„კატიუშა“**, *„კატუშა“* () — პოპულარული რუსულენოვანი საბჭოთა სიმღერა. მისი ავტორია მატვეი ბლანტერი, ტექსტის ავტორი — მიხეილ ისაკოვსკი.

პირველად სიმღერა ვერა კრასოვიცკაიამ, გიორგი ვინოგრადოვმა და ვსევოლოდ ტიუტიუნიკმა შეასრულეს 1938 წლის 28 ნოემბერს, ორკესტრის თანხლებით (კრუშევიცკის ხელმძღვანელობით). პირველი ჩანაწერი ვალენტინა ბატიშჩევას შესრულებით 1939 წელს გაკეთდა. მოგვიანებით სიმღერას ასრულებდნენ ლიდია რისლანოვა, გიორგი ვინოგრადოვი, ედუარდ ხილი, ანა გერმანი, დიმიტრი ხვოროსტოვსკი და სხვა ცნობილი მომღერლები.

2015 წელს ჟურნალ «Русский репортёр»-ის მიერ ჩატარებული სოციალური გამოკვლევის შედეგად „კატიუშას“ ტექსტმა მე-13 ადგილი დაიკავა რუსეთში ყველაზე პოპულარულ ლექსებს შორის, რომელთა რიცხვში შედიოდა რუსული და მსოფლიო კლასიკები.

სიმღერა ეძღვნება „შორეულ საზღვართან მებრძოლ“ შეყვარებულთან განშორებულ გოგონას განცდებს. „კატიუშას“ პირველი სტროფი:
 Расцветали яблони и груши,
 Поплыли туманы над рекой.
 Выходила на берег Катюша,
 На высокий берег, на крутой. 

## რესურსები ინტერნეტში 
* სიმღერა „კატიუშას“ ისტორია  საიტზე 9Мая.ру. 
* „კატიუშას“ საფრონტო გარდაქმნა  — ვიდეო ''Rutube-ზე.
* „კატიუშას“ ტექსტი
*  — საბერძნეთის ეროვნულ-განმათავისუფლებელი ფრონტის ჰიმნი ტექსტის გაშიფვრით.
* .

## სქოლიო 
კატეგორია:რუსული სიმღერები
კატეგორია:საბჭოთა კავშირის სიმღერები
კატეგორია:დიდი სამამულო ომის სიმღერები
კატიუშა (მრავალმნიშვნელოვანი)

**კატიუშა** შეიძლება აღნიშნავდეს:
* „კატიუშა“ — საველე რეაქტიული არტილერიის ულულო სისტემების არაოფიციალური სახელწოდება;
* „კატიუშა“ — რუსულენოვანი საბჭოთა სიმღერა.
თესქეი

**თესქეი** () — პატარა დასახლება ყირგიზეთში. მდებარეობს კადამჟაის რაიონის ბათქენის ოლქში. 2009 წლის მონაცემებით სოფელში ცხოვრობს 168 ადამიანი.

## დემოგრაფია
## სქოლიო 
კატეგორია:კადამჟაის რაიონის დასახლებული პუნქტები
კულდუ

**კულდუ** () — სოფელი ყირგიზეთში, ბათქენის ოლქის კადამჟაის რაიონში. 2009 წლის მონაცემებით კულდუში ცხოვრობს 5447 ადამიანი.

## სქოლიო 
კატეგორია:კადამჟაის რაიონის დასახლებული პუნქტები
ალგა (კადამჟაის რაიონი)

**ალგა** () — სოფელი ყირგიზეთში. მდებარეობს კადამჟაის რაიონის ბათქენის ოლქში. 2009 წლის მონაცემებით მისი მოსახლეობა 2542 კაცს შეადგენს.

## სქოლიო 
კატეგორია:კადამჟაის რაიონის დასახლებული პუნქტები
კონსტანტინოვკა (აყმოლის ოლქი)

**კონსტანტინოვკა** () — სოფელი ყაზახეთში, აყმოლის ოლქის არშალის რაიონში. შედის კონსტანტინოვკის სასოფლო ოკრუგში. მდებარეობს რაიონის ცენტრ არშალიდან დაახლ. 35 კმ-ით აღმოსავლეთით. ატოკ კოდი — 113445100.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1660 კაცს, რომლის 57% ეთნიკურად რუსი იყო.

1999 წელს სოფელში ცხოვრობდა 1617 ადამიანი (799 მამაკაცი და 818 ქალი). 2009 წლის აღწერის მონაცემებით, მისი მოსახლეობა 1240 ადამიანს შეადგენს (608 მამაკაცი და 632 ქალი).

## სქოლიო 
კატეგორია:არშალის რაიონის დასახლებული პუნქტები
ყოსთომარი (აყმოლის ოლქი)

**ყოსთომარი** (; 2000 წლამდე ***ხერსონოვკა***, ყაზ. Херсоновка) — სოფელი ყაზახეთში, აყმოლის ოლქის არშალის რაიონში. შედის ბულაყსაის სასოფლო ოკრუგში. ატოკ კოდი — 113451700.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 344 კაცს, რომლის 61% ეთნიკურად ყაზახი იყო, 20% კი — რუსი.

1999 წელს სოფელში ცხოვრობდა 395 ადამიანი (192 მამაკაცი და 203 ქალი). 2009 წლის აღწერის მონაცემებით, მისი მოსახლეობა 447 ადამიანს შეადგენს (219 მამაკაცი და 228 ქალი).

## სქოლიო 
კატეგორია:არშალის რაიონის დასახლებული პუნქტები
კრასნოე-ოზერო (აყმოლის ოლქი)

**კრასნოე-ოზერო** () — სოფელი ყაზახეთში, აყმოლის ოლქის არშალის რაიონში. შედის თურგენის სააულო ოკრუგში. მდებარეობს რაიონის ცენტრ არშალიდან დაახლ. 14 კმ-ით აღმოსავლეთით. ატოკ კოდი — 113447200.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 242 კაცს, რომლის 57% ეთნიკურად რუსი იყო.

1999 წელს სოფელში ცხოვრობდა 232 ადამიანი (108 მამაკაცი და 124 ქალი). 2009 წლის აღწერის მონაცემებით, მისი მოსახლეობა 107 ადამიანს შეადგენს (54 მამაკაცი და 53 ქალი).

## სქოლიო 
კატეგორია:არშალის რაიონის დასახლებული პუნქტები
ტარიელ ჟარკიმბაევი

**ტარიელ ჟარკიმბაევი** (დ. 17 სექტემბერი, 1996) — ყირგიზი მოთხილამურე. მან წარადგინა ყირგიზეთი 2018 წლის ზამთრის ოლიმპიადაზე სადაც 78-ე ადგილი დაიკავა.

## სქოლიო
კატეგორია:დაბადებული 17 სექტემბერი
კატეგორია:დაბადებული 1996
კატეგორია:ყირგიზი სპორტსმენები ზამთრის ოლიმპიურ თამაშებზე
კატეგორია:ყირგიზი მოთხილამურეები
კატეგორია:ცოცხალი ადამიანები
საქართველოს სსრ წითელი წიგნი

მინი|საქართველოს სსრ წითელი წიგნი
**საქართველოს სსრ წითელი წიგნი** — საქართველოს წითელი წიგნი, გამოიცა საქართველოს სსრ ბუნების დაცვის სახელმწიფო კომიტეტის, საქართველოს სსრ მეცნიერებათა აკადემიისა და თბილისის სახელმწიფო უნივერსიტეტის მიერ 1982 წელს.

მოიცავს 255 გვერდს; ტირაჟი — 5000.

წიგნის ერთ ნაწილში მოცემულია ცნობები ცხოველთა (ძუძუმწოვრები, ფრინველები, ქვეწარმავლები, ამფიბიები და თევზები) იშვიათი და გადაშენების პირას მისული 65 სახეობის შესახებ. ეს სახეობანი დაყოფილია სამ ჯგუფად: პირველ ჯგუფს განეკუთვნება თითქმის გამქრალი ან მიუვალ ადგილებში შემორჩენილი სახეობები; მეორეს — გადაშენების პირას მისული, მესამეს — იშვიათი სახეობები.

წიგნის მეორე ნაწილში შესულია ასევე მცენარეთა (გვიმრები, შიშველთესლიანები და ფარულთესლიანები) იშვიათი და გადაშენების პირას მისული 161 სახეობა. მცენარეთა თითოეული სახეობისათვის მოყვანილია სასიცოცხლო ფორმა, მნიშვნელობა, გავრცელება, ადგილსამყოფელი, მდგომარეობა, გამრავლება, შემცირების მიზეზი, დაცულია თუ არა, დაცვისათვის აუცილებელი ღონისძიებები, ინფორმაციის წყაროები.

წიგნში ასევე ასახულია ცოცხალი ბუნების ძეგლებისა (დიდხნოვანი ხეები) და არაორგანული ბუნების (მღვიმეები, გადაადგილებული ლოდები, კლდის სვეტები, კანიონები, ვულკანური ფორმები, ბუნებრივი ხიდები, ტრავერტინები, კვარცის კრისტალები, ნამარხი ტყეები, ობსიდიანის საბადო, არეულშრეობრიობა, ტალახის ვულკანები, კარული ველები, ტბები, ვოკლუზები და ჩანჩქერები) 77 ძეგლი.

## მთავარი სარედაქციო კოლეგია
*ვილი კაჭარავა (მთავარი რედაქტორი);
* ნიკო კეცხოველი;
*ლევან მარუაშვილი;
*ბორის ყურაშვილი.

## იხილეთ აგრეთვე
* — თარგის გვერდი.

## ლიტერატურა
* „საქართველოს სსრ წითელი წიგნი“, გამომცემლობა «საბჭოთა საქართველო», თბ., 1982.

## რესურსები ინტერნეტში 
* საქართველოს სსრ წითელი წიგნი — ციფრული ვერსია.

კატეგორია:საქართველოს წითელი წიგნი
ამირან სვიმონიშვილი

**ამირან (პაკო) სვიმონიშვილი** (დ. 3 იანვარი, 1974, თბილისი — გ. 5 თებერვალი, 2014, იქვე) — ქართველი პოეტი, მთარგმნელი, გერმანისტი და პედაგოგი, მეექვსე საავტორო სკოლისა და ფილმების სტუდია „მიკროსტუდიის ჯგუფის“ დამფუძნებელი. მისი პირველი პოეტური კრებულია „მოვსულვარ ლანდი“ (1990). მისი შემოქმედება ითარგმნა გერმანულ, ჩერქეზულ და უკრაინულ ენებზე. 

## შემოქმედება 
* „მოვსულვარ ლანდი“ (კრებული, 1990) 
* „ლექსები და თარგმანები“ (კრებული, 1995)
* „ლექსები“ (კრებული, 2000) 
* „სამი ავტორის ალმანახი“ (კრებული, 2003) 
* „სამკვიდრო“ (კრებული, 2010) 
* „ნასესხები შუქი“ (თარგმანები, 2013)  

## რესურსები ინტერნეტში 
* 
* მეექვსე საავტორო სკოლის ოფიციალური საიტი 

კატეგორია:დაბადებული 3 იანვარი
კატეგორია:დაბადებული 1974
კატეგორია:თბილისში დაბადებულები
კატეგორია:გარდაცვლილი 5 თებერვალი
კატეგორია:გარდაცვლილი 2014
კატეგორია:ქართველი პოეტები
კატეგორია:ქართველი გერმანისტები
კატეგორია:ქართველი მთარგმნელები
კატეგორია:ქართველი პედაგოგები
მაჯიდ აფლაკი

**მაჯიდ აფლაკი** (დ. 26 აგვისტო, 1973) — ირანელი ტაეკვონდისტი. მონაწილეობა მიიღო 2000 წლის ზაფხულის ოლიმპიურ თამაშებზე.

## სქოლიო
კატეგორია:დაბადებული 26 აგვისტო
კატეგორია:დაბადებული 1973
კატეგორია:2000 წლის ზაფხულის ოლიმპიური თამაშების მონაწილეები
კატეგორია:ირანელი სპორტსმენები
კატეგორია:ცოცხალი ადამიანები
ბიჯან ჯალალი

**ბიჯან ჯალალი** (; დ. 1927, თეირანი, ირანი — გ. იანვარი, 2000) — თანამედროვე სპარსი პოეტი. მის კალამს ეკუთვნის: „წყლის ფერი“, „დღეები“, „დღიურები“, „ჩვენი გული და მსოფლიო“, „სინათლის თამაში“ და „წყალი და მზე“.

## სქოლიო
კატეგორია:დაბადებული 1927
კატეგორია:გარდაცვლილი 2000
კატეგორია:ირანელი პოეტები
რეზა აბდი (დაბადებული 1996)

**რეზა აბდი** (დ. 11 მაისი, 1996) — ირანელი ფეხბურთელი. თამაშობს კლუბ „მაშინ საზში“, სპარსეთის ყურის პრო-ლიგაში, თავდამსხმელის პოზიციაზე.

## რესურსები ინტერნეტში
پیروزی تراکتورسازی در اردوی ترکیه :: ورزش س„

კატეგორია:დაბადებული 11 მაისი
კატეგორია:დაბადებული 1996
კატეგორია:ტრაქტორის ფეხბურთელები
კატეგორია:ირანელი ფეხბურთელები
კატეგორია:მაშინ საზის ფეხბურთელები
კატეგორია:ცოცხალი ადამიანები
გიორგი ხატიძე

**გიორგი ხატიძე** (დ. 20 ნოემბერი, 1978) — ქართველი პედაგოგი, იურისტი და პოლიტიკოსი.

## ბიოგრაფია
დაიბადა 1978 წლის 20 ნოემბერს. 2001 წელს დაამთავრა თბილისის სახელმწიფო უნივერსიტეტის იურიდიული ფაკულტეტი, 2007 წელს კი — ლივერპულის უნივერსიტეტი და მიენიჭა სამართალის მაგისტრის ხარისხი საერთაშორისო ბიზნეს სამართალში. 2013 წელს მიენიჭა სამართლის დოქტორის ხარისხი პენინსულას უნივერსიტეტში. 2021 წელს მიენიჭა სამართლის დოქტორის აკადემიური ხარისხი გრიგოლ რობაქიძის სახელობის უნივერსიტეტში. 2001-2004 წლებში იყო საქართველოს სახელმწიფო უშიშროების სამინისტროს საგამოძიებო დეპარტამენტის გამომძიებელი. 2004-2005 წლებში — საქართველოს ეროვნული ბანკის უშიშროებისა და ინფორმაციის დაცვის სამმართველოს სპეციალისტი. 2005-2006 წლებში — „უაფმერრ ჯორჯია“-ს (პლანეტარული მონიტორინგისა და მიწისძვრების რისკის შემცირების მსოფლიო სააგენტო საქართველოში) გამგეობის თავმჯდომარის თანაშემწე იურიდიულ საკითხებში. 2007-2011 წლებში — „ბლექ სი ინდასტრი“-ს იურიდიული სამსახურის უფროსი. 2008-2012 წლებში — „ემ ეს ეი“-ს დირექტორი. 2008-2010 წლებში — „ჯე-ეს-კო“-ს იურისტი. 2010 წლიდან არის საქართველოს საზოგადოებრივ საქმეთა ინსტიტუტის ლექტორი. 2011-2013 წლებში იყო კომპანიის „გიორგი ოთარაშვილის იურიდიული კომპანია“ იურისტი. 2011-2013 წლებში — კავკასიის უნივერსიტეტის სამართლის სკოლის ასისტენტ-პროფესორი. 2011-2015 წლებში — „ინტერნეშენელ ლიგალ კონსალტინგ“-ის  დამფუძნებელი პარტნიორი და გენერალური დირექტორი. 2011-2012 წლებში — „აზერბაიჯანის საერთაშორისო ბანკი — საქართველო“-ს იურისტი. 2012-2017 წლებში — საქართველოს საზოგადოებრივ საქმეთა ინსტიტუტის სამართლის და პოლიტიკის სკოლის ასისტენტ–პროფესორი. 2012-2016 წლებში — „ესარჯი ინვესტმენტს“ (სილქ როუდ ჯგუფი) სამართლებრივ საკითხებში გენერალური დირექტორის მოადგილე. 2012-2016 წლებში — ჩესტერის უნივერსიტეტის ასოცირებული ლექტორი. 2014 წელს — საერთაშორისო საფინანსო კორპორაციის საქართველოში საინვესტიციო გარემოს პროექტის იურიდიული მრჩეველი. 2014 წლიდან არის ევროპის უნივერსიტეტის ლექტორი. 2014 წელს იყო მასარიკის უნივერსიტეტის იურიდიული ფაკულტეტის საერთაშორისო და ევროკავშირის სამართლის დეპარტამენტის მოწვეული პროფესორი ჩეხეთში. 2015-2016 წლებში — საერთაშორისო საფინანსო კორპორაციის საქართველოში საინვესტიციო გარემოს პროექტის იურიდიული მრჩეველი. 2016-2018 წლებში — წმიდა გრიგოლ ფერაძის თბილისის სასწავლო უნივერსიტეტის ლექტორი. 2016-2017 წლებში — საქართველოს უნივერსიტეტის სამართლის სკოლის ლექტორი. 2016 წლიდან არის გრიგოლ რობაქიძის უნივერსიტეტის სამართლის სკოლის ლექტორი. 2017 წლიდან კი — საქართველოს საზოგადოებრივ საქმეთა ინსტიტუტის სამართლის და პოლიტიკის სკოლის ასოცირებული პროფესორი. 2016-2020 წლებში იყო საქართველოს მე-9 მოწვევის პარლამენტის წევრი  პარტიული სიით (ჩაანაცვლა გიორგი გახარია), საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
კატეგორია:დაბადებული 20 ნოემბერი
კატეგორია:დაბადებული 1978
კატეგორია:ქართველი იურისტები
კატეგორია:ქართველი პედაგოგები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
გიორგი
ალვანი (მრავალმნიშვნელოვანი)

საკუთარი სახელი **ალვანი** შეიძლება აღნიშნავდეს ერთ-ერთს:

*ალვანი — სოფლების ზემო ალვანისა და ქვემო ალვანის გავრცელებული სახელწოდება;
*ალვანი — ალვანის ველი კახეთში;
იუჯინ ვიგნერი

**იუჯინ ვიგნერი** (; დ. 17 ნოემბერი, 1902, ბუდაპეშტი — გ. 1 იანვარი, 1995, პრინსტონი) — უნგრელი და ამერიკელი თეორეტიკოსი ფიზიკოსი, ინჟინერი და მათემატიკოსი. იუჯინ ვიგნერი მარი გეპერტ-მაიერთან და იოჰანეს ჰანს იენსენთან ერთად იყო 1963 წლის ნობელის პრემიის ლაურეატი ფიზიკის დარგში ატომური ბირთვის და ელემენტარული ნაწილაკების აგებულების თეორიაში შრომებისათვის.

## ბიოგრაფია
იუჯინ ვიგნერი დაიბადა 1902 წლის 17 ნოემბერს ბუდაპეშტში, ავსტრია-უნგრეთის იმპერიაში. მისი მშობლები იყვნენ ელისაბეთ და ანტონი ვიგნერები. იუჯინს ჰყავდა უფროსი და სახელად ბერტა (ცნობილი როგორც ბირი) და უმცროსი და მარგიტი (ცნობილი როგორც მანსი). მარგიტი მოგვიანებით გათხოვდა თეორეტიკოს ფიზიკოსზე პოლ დირაკზე.  იუჯინ ვიგნერი 9 წლის ასაკამდე განათლებას სახლში იღებდა პროფესიონალი მასწავლებლის ზედამხედველობის ქვეშ. შემდგომ იგი სკოლაში შევიდა და სწავლა მესამე კლასიდან განაგრძო. სწორედ ამ პერიოდში გამოავლინა ვიგნერმა მათემატიკური პრობლემებისადმი ინტერესი. 11 წლის ასაკში ექიმებს ეგონათ, რომ იგი ტუბერკულოზით იყო დაავადებული. მისმა მშობლებმა იგი 6 კვირით გაგზავნეს სანატორიუმში (ავსტრიის მთებში), თუმცა ექიმები მიხვდნენ, რომ მათ შეცდომა დაუშვეს და ბიჭი უკან დააბრუნეს.

ვიგნერის ოჯახი იყო ებრაული წარმოშობის (თუმცა არა რელიგიურად). 1915-1919 წლებში იგი სწავლობდა საშუალო გრამტიკულ სკოლაში სახელად „ფასორის გიმნაზია“. 1919 წელს ოჯახს მოუწია კომუნისტური რეჟიმისაგან გაქცევა ამიტომ ისინი უნგრეთში გაემგზავრნენ. ამ პერიოდში ოჯახის რელიგიური ხედვა ლუთერანობისაკენ გადაიხარა.  ვიგნერი მოგვიანებით წერილში აღწერს მისი ოჯახის ლუთერანობისაკენ მისწრაფების მიზეზს: „ეს აქ ყოფილა გულიდან წამოსული გადაწყვეტილება, მაგრამ ეს იყო ანტიკომუნისტური“. რელიგიური გადმოსახედით იუჯინ ვიგნერი იყო ათეისტი. 

საშუალო სკოლის დამთავრების შემდეგ იუჯინ ვიგნერი ჩაირიცხა ბუდაპეშტის ტექნიკური მეცნიერებების უნივერსიტეტში, ცნობილი როგორც *Műegyetem*. თუმცა იგი არ იყო კმაყოფილი კურსის მიერ შემოთავაზებული მასალით, ამიტომ 1921 წელს იგი ჩაირიცხა ბერლინის ტექნიკურ უნივერსიტეტში, სადაც სწავლობდა ქიმიურ ინჟინერიას. აგრეთვე სწავლის პერიოდში ყოველ ოთხშაბათს (შუადღით) იგი ესწრებოდა გერმანიის ფიზიკოსთა საზოგადოების სემინარებს. ამ პედიოდში ვიგნერი შეხვდა ფიზიკოს ლეო ზილარდს, რომელიც შემდგომში მისი უახლოესი მეგობარი გახდა. ბერლინში ვიგნერი მუშაობდა კაიზერ ვილჰელმის ფიზიკური-ქიმიისა და ელექტროქიმიის ინსტიტუტში (დღევანდელი ფრიც ჰაბერის ინსტიტუტი). იგი ამ ინსტიტუტში შეხვდა მაიკლ პოლანის, რომელიც ლასლო რაცის შემდეგ ვიგნერისათვის საუკეთესო მასწავლებელი გახდა.

## ჯილდოები
მისი ჯილდოების ჩამონათვალი შემდეგნაირია: ნობელის პრემია (1963), ენრიკო ფერმის ჯილდო (1958), მაქს პლანკის მედალი (1961), ეროვნული მეცნიერების მედალი (1969), ალბერტ აინშტაინის ჯილდო (1972) და მრავალი სხვა.

იუჯინ ვინგერი გარდაიცვალა 1995 წლის 1 იანვარს, უნივერსიტეტის სამედიცინო ცენტრში (პრინსტონი), პნევმონიით.

## ლიტერატურა
* 

## სქოლიო
კატეგორია:უნგრელი ფიზიკოსები
კატეგორია:ამერიკელი ფიზიკოსები
კატეგორია:ამერიკელი მათემატიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
კატეგორია:ებრაელი ნობელის პრემიის ლაურეატები
კატეგორია:ბუდაპეშტში დაბადებულები
ომარესი

**ომარესი** (, დ. უცნობია – გ. ძვ. წ. 384) — სპარსი სამხედრო მოღვაწე. მეთაურობდა სპარსთა მიერ დაქირავებულ 20 000 ბერძენ მეომარს გრანიკოსის ბრძოლაში ძვ. წ. 384 წელს. დაიღუპა ბრძოლის დროს.

## სქოლიო
კატეგორია:გარდაცვლილი ძვ. წ. 384
კატეგორია:სპარსი სამხედრო მოღვაწეები
სიცოცხლე ერმილეს

**სიცოცხლე ერმილეს** — 1977 წელს გადაღებული ქართული საბჭოთა მოკლემეტრაჟიანი კომედია. სცენარის ავტორია რევაზ ებრალიძე.

## სიუჟეტი
1905 წლის რუსეთის იმპერიის რევოლუციური ტალღა საქართველოსაც მოედო. რკინიგზის პატარა სადგურის უფროსი ერმილე დილემის წინაშეა, მას ვერ გადაუწტვეტია ვის დაუჭიროს მხარი. იგი გადაწყვეტს რომ მხარი ამბოხებულებს დაუჭიროს, რადგანაც სინდისს ვერ ღალატობს. ერმილე სწორედ რეჟიმის წინააღმდეგ ბრძოლას შესწირავს თავს.

## როლებში
* იმედა კახიანი — ერმილე
* ლია გუდაძე
* მიხეილ იოფე
* იაკობ ტრიპოლსკი
* ვახტანგ ნინუა
* ვახტანგ მიხელიძე
* გივი ჯაჯანიძე
* ბორის წიფურია — შალომა
* მიხელ ვაშაძე
* თამარ ჯოხაძე
* ლეონიდ პიარნი
* გიორგი ჩხაიძე

## რესურსები ინტერნეტში
კატეგორია:1977 წლის ქართული ფილმები
კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:კინოსტუდია ქართული ფილმი
პრიშტინის უნივერსიტეტი

**პრიშტინის უნივერსიტეტი** () — საჯარო უმაღლესი სასწავლებელი პრიშტინაში. ის 1969–1999 წლებში არსებული პრიშტინის უნივერსიტეტის დაშლის შემდეგ წარმოიქმნა, რომელიც  კოსოვოს ომის შედეგად დაიშალა. ახალ დაარსებულ უნივერსიტეტში იყო შემდეგი ფაკულტეტები: ფილოსოფიის, სამართლისა და ეკონომიკის, საინჟინრო და სამედიცინო. დღეის მდგომარეობით უნივეერსიტეტში ფუნქციონირებს 17 ფაკულტეტი, საიდანაც 14 არის აკადემიური ხოლო 3 გამოყენებითი მეცნიერებების.

## ფაკულტეტები 
უნივერსიტეტის აკადემიური ფაკულტეტებია:
* ფილოსოფიის ფაკულტეტი
* მათემატიკის და საბუნებისმეტყველო მეცნიერებების ფაკულტეტი
* ფილოლოგიის ფაკულტეტი
* იურიდიული ფაკულტეტი
* ეკონომიკის ფაკულტეტი
* არქიტექტურის და სოციალური ინჟინერიის ფაკულტეტი
* ელექტრონული და კომპიუტერული ინჟინერიის ფაკულტეტი 
* მექანიკური ინჟინერიის ფაკულტეტი
* სამედიცინო ფაკულტეტი
* ხელოვნების ფაკულტეტი
* აგრიკულტურისა და ვეტერინარიის ფაკულტეტი
* სპორტის მეცნიერების ფაკულტეტი
* განათლების ფაკულტეტი

## ცნობილი ადამიანები 
### საპატიო ლექტორები 
* იოსიპ ბროზ ტიტო — იუგოსლავიის პირველი პრეზიდენტი.
* ფაჰრუდინ ალი აჰმედი — ინდოეთის პრეზიდენტი.
* ბილ კლინტონი — აშშ-ს პრეზიდენტი.
* ისმაილ კადარე — მწერალი და პოეტი.
* ბამირ ტოპი — ალბანეთის პრეზიდენტი.
* სალი ბერიშა — ალბანეთის პრემიერ-მინისტრი.
* ტონი ბლერი — დიდი ბრიტანეთის პრემიერ-მინისტრი.
* რეჯეფ თაიფ ერდოღანი — თურქეთის პრეზიდენტი.
* დედა ტერეზა — მისიონერი კალკუტაში

### ცნობილი კურსდამთავრებულები 
* ჰაშიმ ტაჩი — კოსოვოს პრეზიდენტი

## რესურსები ინტერნეტში 
*  

## სქოლიო 
კატეგორია:კოსოვოს საზოგადოება
კატეგორია:კოსოვო
კატეგორია:უნივერსიტეტები ანბანის მიხედვით
ლიეტუვის წლის ფეხბურთელი

**ლიეტუვის წლის ფეხბურთელი** – ჯილდო, რომელიც ყოველწლიურად გადაეცემა ლიეტუვის საუკეთესო ფეხბურთელს ქვეყნის ფეხბურთის ფედერაციისაგან. პირველი ჯილდო 1965 წელს სსრკ-ის პერიოდში გათამაშდა და მისი მფლობელი პეტრას გლოდენისი გახდა.

## გამარჯვებულები
### სსრკ 
* 1965: პეტრას გლოდენისი (ჟალგირის ვილნიუსი)
* 1966: გინტაუტას კალედინსკასი (ჟალგირის ვილნიუსი)
* 1967: სტანისლოვას რამელისი (ჟალგირის ვილნიუსი)
* 1968: სტანისლოვას რამელისი (ჟალგირის ვილნიუსი)
* 1969: ჯუზეფას ჯურგელევიჩიუსი (ჟალგირის ვილნიუსი)
* 1970: რომუალდას იუშკა (ჟალგირის ვილნიუსი)
* 1971: ბენჟამინას ზელკევიჩიუსი (ჟალგირის ვილნიუსი)
* 1972: ბენჟამინას ზელკევიჩიუსი (ჟალგირის ვილნიუსი)
* 1973: პეტრას გლოდენისი (ჟალგირის ვილნიუსი)
* 1974: ალგირდას ჟილინსკასი (ჟალგირის ვილნიუსი)
* 1975: ვიტაუტას დირმეიკისი (ჟალგირის ვილნიუსი)
* 1976: ეუგენიუს რიაბოვასი (ჟალგირის ვილნიუსი)
* 1977: ეუგენიუს რიაბოვასი (ჟალგირის ვილნიუსი)
* 1978: ეუგენიუს რიაბოვასი (ჟალგირის ვილნიუსი)
* 1979: სტანისლოვას დანისევიჩიუსი (ჟალგირის ვილნიუსი)
* 1980: ჯუზეფას ჯურგელევიჩიუსი (ჟალგირის ვილნიუსი)
* 1981: ვიტაუტას დირმეიკისი (ჟალგირის ვილნიუსი)
* 1982: სიგიტას ჯაკუბაუსკასი (ჟალგირის ვილნიუსი)
* 1983: ვალდას კასპარავიჩიუსი (ჟალგირის ვილნიუსი)
* 1984: სტანისლოვას დანისევიჩიუსი (ჟალგირის ვილნიუსი)
* 1985: არმინას ნარბეკოვასი (ჟალგირის ვილნიუსი)
* 1986: არმინას ნარბეკოვასი (ჟალგირის ვილნიუსი)
* 1987: არმინას ნარბეკოვასი (ჟალგირის ვილნიუსი)
* 1988: არმინას ნარბეკოვასი (ჟალგირის ვილნიუსი)
* 1989: ვალდემარას მარტინკენასი (ჟალგირის ვილნიუსი)
* 1990: ვალდას ივანაუსკასი (ავსტრია ვიენი)

### ლიეტუვა 
* 1991: ვალდას ივანაუსკასი (ავსტრია ვიენი)
* 1992: ვალდემარას მარტინკენასი (დინამო კიევი)
* 1993: ვალდას ივანაუსკასი (ჰამბურგი)
* 1994: ვალდას ივანაუსკასი (ჰამბურგი)
* 1995: გინტარას სტაუჩე (კარშიაკა)
* 1996: გინტარას სტაუჩე (სარიერი)
* 1997: ედგარას იანკაუსკასი (კლუბ ბრიუგე)
* 1998: ედგარას იანკაუსკასი (კლუბ ბრიუგე)
* 1999: საულიუს მიკალაიუნასი (ურალან  ელისტა)
* 2000: ედგარას იანკაუსკასი (რეალ სოსიედადი)
* 2001: ედგარას იანკაუსკასი (რეალ სოსიედადი)
* 2002: რაიმონდას ჟუტაუტასი (მაკაბი ჰაიფა)
* 2003: რობერტას პოშკუსი (კრილია სოვეტოვი სამარა)
* 2004: ედგარას იანკაუსკასი (ნიცა)
* 2005: დევიდას შემბერასი (ცსკა მოსკოვი)
* 2006: ტომას დანიველიჩიუსი (ლივორნო)
* 2007: ტომას დანიველიჩიუსი (ბოლონია)
* 2008: მარიუს სტანკევიჩუსი (სამპდორია)
* 2009: მარიუს სტანკევიჩუსი (სამპდორია)
* 2010: დარვიდას შერნასი (ლოძი)
* 2011: ჟიდრუნას კარჩემარსკასი (გაზიანტეპსპორი)
* 2012: ჟიდრუნას კარჩემარსკასი (გაზიანტეპსპორი)
* 2013: მინდაუგას კალონასი (ბაქო)
* 2014: გიედრიუს არლაუსკისი (სტიაუა)
* 2015: ლუკას სპალვისი (აალბორგი)
* 2016: ფიოდორ ჩერნიხი (იაგელონია)
* 2017: ფიოდორ ჩერნიხი (იაგელონია)
* 2018: არვიდას ნოვიკოვასი (იაგელონია)

## სტატისტიკა
### ინდივიდუალური 
მინი|მარჯვნივ|რეკორდსმენი ედგარას იანკაუსკასი

### კლუბური 
## რესურსები ინტერნეტში
* უეფას ოფიციალური ვებ-გვერდი

კატეგორია:1965 წელს დაარსებული ჯილდოები
კატეგორია:ლიეტუვის ფეხბურთი
კატეგორია:ლიეტუველი ფეხბურთელები
კიბორჩხალაჭამია მაკაკა

**კიბორჩხალაჭამია მაკაკა** () — ძუძუმწოვარი ცხოველი ანთრისებრთა ოჯახისა.

## აღწერა 
საშუალო ზომის მაიმუნია, სხეულის სიგრძე 40-დან 60–65 სანტიმეტრამდე მერყეობს. მამლის მასა 4–8,5 კგ-მდე, დედლისა კი 2,5–3,8 აღწევს. კუდი გრძელია, თითქმის ნახევარი მეტრის სიგრძისა. კიდურები მოკლეა. ბეწვი რუხია, დაჰკრავს მომწვანო ელფერი; თავზე აქვს მუქი ქოჩორი, ახასიათებს ღია ულვაშები და ბაკენბარდები.

## გავრცელება 
კიბორჩხალაჭამია მაკაკა ფართო არეალს იკავებს აღმოსავლეთ ბანგლადეშიდან მიანმარის, ტაილანდის, ინდოჩინეთისა და მალაის არქიპელაგის კუნძულების გავლით ფილიპინებამდე. წარმოადგენს ხმელეთის ძუძუმწოვრის იშვიათ შემთხვევას, რადგან არღვევს უოლესის ხაზს. ბინადრობს ვაკის ტროპიკულ ტყეებში, როგორც პირველად, ისე ხელშეხებულ და მეორეულში, მათ შორის ადამიანის სამოსახლოს სიახლოვეს, აგრეთვე მანგროს ტყეებში. კარგად ცურავს.

აკლიმატიზირებულია ბუნებრივი არეალის გარეთ რამდენიმე რაიონში, ნაწილობრივ ახალი გვინეის დასავლეთ ნაწილში, პალაუს არქიპელაგის კუნძულ ანგუარსა და მავრიკზე. კუნძულებზე, სადაც ადგილობრივი ფაუნა ფორმირებულია დიდი ზომის ძუძუმწოვრების გარეშე, კიბორჩხალაჭამია მაკაკა ბიომრავალფეროვნებისათვის საფრთხეს წარმოადგენს.

## კვება 
ყოვლისმჭამელია. მიუხედავად იმისა, რომ ნადავლის მოვოპება წყალშიც შეუძლია, კიბორჩხალები მისთვის მთავარ საკვებს არ წარმოადგენს. საჭმელად იყენებს ხილს, კენკრას, ფოთლებს, კაკალს, მწერებს, მუცელფეხიანებსა და კიბოსნაირებს.

## გამრავლება 
მრავლდება მთელი წლის განმავლობაში. ბუნებრივი არეალის ადგილებში შობადობის მაქსიმუმს წარმოადგენს გაზაფხული ან ზაფხულის დასაწყისი. სხვა კლიმატურ ზონებში ეს ვადები შეიძლება განსხვავდებოდეს.

2018 წელს გავრცელდა ინფორმაცია, რომ ჩინელმა მეცნიერებმა ორი მაკაკის კლონირება მოახდინეს.

## ლიტერატურა 
* Wilson D. E. & Reeder D. M. (eds). Mammal Species of the World. — 3rd ed. — Johns Hopkins University Press[en], 2005. — Vol. 1. — P. 743. — ISBN 0-8018-8221-4. OCLC 62265494.

## სქოლიო 
კატეგორია:მაკაკა
კატეგორია:ბანგლადეშის ძუძუმწოვრები
მომეხმარეთ იალბუზზე ასვლაში

**მომეხმარეთ იალბუზზე ასვლაში** — 1981 წლის ქართული საბჭოთა მოკლემეტრაჟიანი ფილმი. სცენარის ავტორია ნანა ჯორჯაძე, გარდა ამისა, იგი არის ფილმის დამდგმელი რეჟისორიც.

## სიუჟეტი
პრობლემებით სავსე ოჯახის უხუცესი წევრი გადაწყვეტს ერთფეროვანი რუტინის დარღვევას ბავშვობის ოცნების ასრულებას — მწვერვალ იალბუზზე ფეხის დადგმას.

## როლებში
*გივი სარჩიმელიძე
*ირაკლი სუთიძე
*გიორგი დადიანი
*მაკა მახარაძე 
*ჟანრი ლოლაშვილი
*ნანა მჭედლიძე
*ბერტა ბაუერი
*გიორგი ხუციშვილი
*თამარ ურუშაძე
## რესურსები ინტერნეტში
კატეგორია:1981 წლის ქართული ფილმები
კატეგორია:სსრკ-ის ფილმები
კატეგორია:ქართულენოვანი ფილმები
ოსკარი (მრავალმნიშვნელოვანი)

**ოსკარი** შეიძლება აღნიშნავდეს:
*ოსკარი  —     ამერიკის შეერთებული შტატების  კინოპრემია
*ოსკარი  — 1995 წლის ქართული ფილმი
ხეისონ მურილიო

**ხეისონ ფაბიან მურილიო სერონი** (ესპ. Jeison Fabián Murillo Cerón; დ. 17 ივნისი, 1992, კალი, კოლომბია) — კოლომბიელი ფეხბურთელი, კოლომბიის ეროვნული ნაკრების წევრი,  ამპლუით ცენტრალური მცველი. თამაშობს საფეხბურთო კლუბ „სელტაში“. განსაკუთრებით გამოირჩა მილანის „ინტერში“ თამაშის პერიოდში.

## მიღწევები
### საკლუბო
 **ვალენსია**:(1)
***ესპანეთის თასი**: 2018–19

 **ბარსელონა**:(1)
* **ესპანეთის ლა ლიგა**: 2018–19

### სანაკრებო
 **კოლომბია**:
* კოპა ამერიკა:  *მესამე ადგილი*: 2016

## რესურსები ინტერნეტში 
* 
* 

## სქოლიო
კატეგორია:დაბადებული 27 მაისი
კატეგორია:დაბადებული 1992
კატეგორია:კოლომბიელი ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ბარსელონის ფეხბურთელები
კატეგორია:ვალენსიის ფეხბურთელები
კატეგორია:ლას-პალმასის ფეხბურთელები
კატეგორია:გრანადის ფეხბურთელები
კატეგორია:კადისის ფეხბურთელები
კატეგორია:მილანის ინტერის ფეხბურთელები
კატეგორია:უდინეზეს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სერია A-ს ფეხბურთელები
კატეგორია:სამპდორიას ფეხბურთელები
კატეგორია:სელტას ფეხბურთელები
კატეგორია:ცოცხალი ადამიანები
გულიელმო მარკონი

**გულიელმო მარკონი** (; დ. 25 აპრილი, 1874, ბოლონია — გ. 20 ივლისი, 1937, რომი) — იტალიელი გამომგონებელი და ელექტრო ინჟინერი, რომელიც კარლ ფერდინანდ ბრაუნთან ერთად გახდა 1909 წლის ნობელის პრემიის ლაურეატი ფიზიკის დარგში „უსადენო ტელეგრაფიის განვითარებაში შეტანილი წვლილისთვის“.

## ბიოგრაფია
### ადრეული წლები
გულიელმო მარკონი დაიბადა 1874 წლის 25 აპრილს როგორც „გულიელმო ჯიოვანი მარია მარკონი“, იტალიელი დიდგვაროვნების ოჯახში, ბოლონიაში. გულიელმო იყო ჯუზეპე მარკონის მეორე შვილი. დედამისი იყო ანი ჯეიმსონი. გულიეოლმოს ჰყავდა ერთი ძმა, ალფონსო და ერთი ნახევარძმა — ლუიჯი. 2-6 წლის ასაკში გულიელმო თავის უფროს ძმასთან და დედასთან ერთად ცხოვრობდა ინგლისში, ბედფორდში.

### განათლება
მარკონი ბავშვობაში სკოლის გაკვეთილებს არ ესწრებოდა, აგრეთვე არ აქვს მიღებული ოფიციალური უმაღლესი განათლება. ამის ნაცვლად იგი ფიზიკას, ქიმიას და მათემატიკას სახლში სწავლობდა შობლების მიერ დაქირავებული მასწავლებლისაგან. მარკონი იხსენიებს პროფესორ ვინჩენცო როსას (ლივორნოს უმაღლესი სკოლის ფიზიკის მასწავლებელი), როგორც მის მნიშვნელოვან მენტორს. როსა 17 წლის მარკონის ასწავლიდა ფიზიკის ძირითად საკითხებს ისეთივე კარგად, როგორც ახალ თეორიებს ელექტროობაში. 18 წლის ასაკში მარკონი დაბრუნდა ბოლონიაში და გაეცნო ბოლონიის უნივერსიტეტის პროფესორს ავგუსტო რიგის, რომელიც ამ პერიოდში იკვლევდა ჰაინრიხ რუდოლფ ჰერცის მუშაობებს. რიგიმ მარკონის ნება დართო დასწრებოდა უნივერსიტეტში ლექციებს, ამავედროულად მას შეეძლო გამოეყენებინა უნივერსიტეტის ლაბორატორია და ბიბლიოთეკა.

### რადიოზე მუშაობა
მარკონი ახალგაზრდობაშივე იყო დაინტერესებული მეცნიერებითა და ელექტროობით. ადრეულ 1890-იან წლებში მან მუშაობა დაიწყო რადიოტელეგრაფის შექმნის იდეაზე. ეს იდეა ამ პერიოდში ახალი არ ყოფილა; მრავალი მკვლევარი და გამომგონებელი ცდილობდა გამოეკვლია რადიოტელეგრაფიური ტექნოლოგიები. ამ პერიოდში რადიაციას მოიხსენიებდნენ როგორც „ჰერციან“ ტალღებს, თუმცა დღესდღეობით მას ძირითადად რადიოტლღებს უწოდებენ.

საბოლოოდ მარკონი გახდა პირველი პერსონა, რომელმაც შეძლო და შექმნა უგამტარო ტელეგრაფია (რადიო).

## პერსონალური ცხოვრება
გულიელმო მარკონიმ 1927 წლის 12 ივნისს ცოლად შიერთო მარია ქრისტინა (1900-1994), თუმცა ქორწინება რელიგიურად ამავე წლის 15 ივნისს გაფორმდა. ცოლის მოყვანისათვის მარკონის მოუწია ეღიარებინა კათოლიკების სარწმუნოება და გამხდარიყო კათოლიკური ეკლესიის წევრი. 

## ჯილდოები
1909 წელს გალიელმო მარკონის კარლ ფერდინანდ ბრაუნთან ერთად მიენიჭა ნობელის პრემია ფიზიკის დარგში; 1918 წელს მას გადაეცა ფრანკლინის ინსტიტუტის ფრანკლინის მედალი; 1931 წელს მიანიჭეს ჯონ სკოტის მედალი (უკაბელო ტელეგრაფისათვის); 1933 წელს მარკონი გახდა ამომავალი მზის ორდენის მატარებელი, ხოლო 1934 წელს მიენიჭა ვილჰელმ ექსნერის მედალი.

აგრეთვე აღსანიშნავია, რომ გალიელმო მარკონი 1975 წელს გახდა ეროვნული გამომგონებელთა დიდების დარბაზის წევრი, ხოლო 1977 წელს — ეროვნულ მაუწყებელთა დიდების დარბაზის წევრი.

გულიელმო მარკონი გარდაიცვალა 1937 წლის 20 ივლისს, 63 წლის ასაკში, რომში.

## რესურსები ინტერნეტში
*Nobel Prize:Guglielmo Marconi biography

## სქოლიო
კატეგორია:იტალიელი ფიზიკოსები
კატეგორია:იტალიელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:წმინდა ანას II ხარისხის ორდენის კავალრები
სტევო პენდაროვსკი

**სტევო პენდაროვსკი** (; დ. 3 აპრილი, 1963, სკოპიე, იუგოსლავია) — ჩრდილოეთ მაკედონიელი პოლიტიკოსი და აკადემიკოსი. ჩრდილოეთ მაკედონიის პრეზიდენტი 2019 წლის 12 მაისიდან 2024 წლის 12 მაისამდე.

## ბიოგრაფია
### განათლება და აკადემიური კარიერა 
1987 წელს დაამთავრა წმინდა კირილესა და მეთოდეს უნივერსიტეტი. მოიპოვა „ხელოვნების ოსტატისა“ და „ფილოსოფიის დოქტორის“ წოდება პოლიტიკის მეცნიერებაში. 2018 წლიდან სტეპო პენდაროვსკი არის სკოპიეს ამერიკული კოლეჯის პროფესორის ასისტენტი საერთაშორისო უსაფრთხოების, საერთაშორისო ურთიერთობებისა და გლობალიზაციის საკითხებში.

### პოლიტიკური კარიერა 
მისი პოლიტიკური კარიერა დაიწყო 1998 წელს. იყო ჩრდილოეთ მაკედონიის შინაგან საქმეთა მინისტრის თანაშემწე საზოგადოებრივი ურთიერთობების საკითხებში, 1998–2001 წლებში იყო ამავე შინაგან საქმეთა სამინისტროს ანალიტიკისა და კვლევის დეპარტამენტის უფროსი. 2001-2004 და 2005-2009 წლებში იკავებდა ჩრდილოეთ მაკედონიის პრეზიდენტის მრჩევლის თანამდებობას ეროვნული უსაფრთხოებისა და საგარეო ურთიერთობების საკითხებში. ამ პერიოდში ქვეყანას ორი პრეზიდენტი ჰყავდა: ბორის ტრაიკოვსკი (1999-2004) და ბრანკო ცრვენკოვსკი (2004-2009).

2014 წლის 4 მარტს ქვეყნის მთავარმა ოპოზიციურმა, „სოციალ-დემოკრატიულმა პარტიამ“ იგი 2014 წლის საპრეზიდენტო არჩევნებზე კანდიდატად წარადგინა. 2019 წელს „სოციალ-დემოკრატიულმა პარტიამ“ და  დემოკრატიულმა კავშირმა ინტეგრაციისათვის“ ისევ წარადგინეს კანდიდატად. მან მოახერხა არჩევნების მეორე ტურში გასვლა და გამარჯვება, რის შედეგადაც გახდა ჩრდილოეთ მაკედონიის პრეზიდენტი.

## სქოლიო
კატეგორია:დაბადებული 3 აპრილი
კატეგორია:დაბადებული 1963
კატეგორია:ჩრდილოეთ მაკედონიის პრეზიდენტები
კატეგორია:ჩრდილოეთ მაკედონელი პოლიტიკოსები
კატეგორია:ჩრდილოეთ მაკედონელი აკადემიკოსები
კატეგორია:ცოცხალი ადამიანები
ბაზელი (საფეხბურთო კლუბი)

**„ბაზელი 1983“** () — შვეიცარული საფეხბურთო კლუბი, ამავე სახელწოდების ქალაქიდან. ქვეყნის ერთ-ერთი ყველაზე ტიტულოვანი კლუბი, 20-გზის შვეიცარიის სუპერლიგის, 12 გზის შვეიცარიის თასის და ერთგზის შვეიცარიის ლიგის თასის გამარჯვებული.

დაფუძნდა 1893 წლის 15 ნოემბერს. 2001 წლიდან კლუბი საშინაო მატჩებს ატარებს სანქტ-იაკობ პარკის სტადიონზე. გუნდის ტრადიციული ფორმა წითელი და ლურჯი ფერისაა.

## რესურსები ინტერნეტში
* 
* კლუბის სტატისტიკა 
* კლუბის პროფილი Soccerway-ზე

## სქოლიო
კატეგორია:შვეიცარიის საფეხბურთო კლუბები
კატეგორია:ბაზელი (საფეხბურთო კლუბი)
კატეგორია:1893 წელს დაარსებული საფეხბურთო კლუბები
კატეგორია:1893 წელს დაარსებულები შვეიცარიაში
ლაზარე კუპატაძე

**ლაზარე კუპატაძე** (დ. 8 თებერვალი, 1996, თბილისი) — ქართველი ფეხბურთელი, ამჟამად თამაშობს „დინამო ბათუმში“, მეკარის პოზიციაზე.

## კარიერა 
### **საბურთალო** 
მისი პროფესიონალური დებიუტი შედგა  „საბურთალოს“ რიგებში. 2015-17 წლებში იჯარით თამაშობდა თბილისის „ლოკომოტივში“.

2017 დაბრუნდა „საბურთალოში“, მისი დებიუტი გუნდში შედგა 2017 წლის 5 მარტს ქუთაისის „ტორპედოს“ წინააღმდეგ, გუნდმა გაიმარჯვა მინიმალური სხვაობით 1–0. 2018 წელს გუნდთან ერთად გახდა საქართველოს ჩემპიონი. 2019 წლის ზაფხულში იგი „საბურთალოში“ დაბრუნდა.

### ჟენესი 
2019 წლის 31 იანვარს იგი გახდა „ჟენესის“ ფეხბურთელი. 2019 წლის 15 მარტს შედგა მისი დებიუტი „მარკ ტომეს“ წინააღმდეგ, გუნდი 0–3 დამარცხდა.

## სანაკრებო კარიერა 
იგი საქართველოს 21-წლამდელთა და ძირითადი გუნდების ფეხბურთელია. იგი 21-წლამდელთა ნაკრებში 20 წლის ასაკში, 2018 წლის სექტემბერში ყაზახეთისა და ლატვიის წინააღმდეგ გამოიძახეს. ნაკრების მესამე მეკარეა.

## რესურსები ინტერნეტში 
* 
* „საბურთალოს“ ოფიციალური საიტი — ლაზარე კუპატაძე
* პროფილი „ტრანსფერმარკეტზე“
* ეროვნული ლიგის ოფიციალური საიტი — ლაზარე კუპატაძე

კატეგორია:დაბადებული 8 თებერვალი
კატეგორია:დაბადებული 1996
კატეგორია:თბილისში დაბადებულები
კატეგორია:ჟენესის ფეხბურთელები
კატეგორია:ეროვნული ლიგის ფეხბურთელები
კატეგორია:ქართველი ფეხბურთელები
კატეგორია:თბილისის ლოკომოტივის ფეხბურთელები
კატეგორია:საბურთალოს ფეხბურთელები
კატეგორია:ცოცხალი ადამიანები